section_heading: Reprezentativna karijera
paragraph_text: Lóránt je izašao iz pritvora nakon intervencije Gusztáva Sebesa, izbornika mađarske reprezentacije. Lóránt je nakon toga debitirao za reprezentaciju, točnije 19. kolovoza 1949. protiv Austrije. Kad se pridružio Honvédu iz Budimpešte, postao je suigrač šestorici mađarskih reprezentativaca. Kao član legendarne zlatne momčadi, Moćnih Mađara, Lóránt je pomogao reprezentaciji u osvajanju zlatne medalje na Olimpijskim Igrama 1952. i na Srednjoeuropskom nogometnom prvenstvu 1953.; kao i u osvajanju drugog mjesta na Svjetskom nogometnom prvenstvu 1954. godine.